*Община Смядово*

*стартира реализацията на проект*

*по Оперативна програма „Развитие на човешките ресурси”*

*Община Смядово,* в качеството си на бенефициент, има удоволствието да Ви покани на Началната пресконференция по повод стартиране реализирането на проект „Качествена грижа за достоен живот в община Смядово”. Проектът се осъществява с финансовата подкрепа на Оперативна програма „Развитие на човешките ресурси”, съфинансирана от Европейския съюз чрез Европейския социален фонд, в изпълнение на Договор за директно предоставяне на безвъзмездна финансова помощ № BG05M90PO001-2.002-0002-С001.

*Общата цел на проекта* еда създаде устойчив модел за осигуряване на достоен живот и предоставяне на качествени услуги в домашна среда за хора, които са в частична или пълна невъзможност за самообслужване и са в риск от социална изолация.

*Специфичните цели на проекта* се изразяват в:

• повишено предлагане на труд и качество на работната сила;

• подобряване качеството на живот на хората от уязвимите групи;

• подобряване достъпа до основни социални и здравни услуги;

• утвърждаване на децентрализиран модел за предоставяне на услуги в домашна среда и тяхното разгръщане на общинско ниво;

• създаване на работни места в сектора на социалната икономика и осигуряване на възможност за преодоляване на бедността за безработните лица.

*Проектът е с начало: 17/09/2015 г. и край: 17/06/2017 г. и бюджет в размер на: 499 990,80 лв., от които: европейско съфинансиране: 85% и национално съфинансиране: 15%.*

*Събитието ще се проведе на 26.01.2016 г. (вторник) от 13:30 часа, в Музеен комплекс - гр. Смядово, ул. „Черковна” № 4.*

*Очакваме Вашето присъствие!*